PAŠVALDĪBU FINANŠU IZLĪDZINĀŠANAS FONDA

PADOMES SĒDES

##### PROTOKOLS

SMILŠU IELĀ 1 RĪGĀ, LV-1919, TĀLRUNIS (371) 67095684, E-pasts: fmpadomes@fm.gov.lv

## Elektroniskā tiešsaistes sēde

|  |  |
| --- | --- |
| 2023.gada 5.aprīlī | Nr.2 |

Sēdē piedalās:

|  |  |  |
| --- | --- | --- |
| I. Komisare | **-** | Pašvaldību finanšu izlīdzināšanas fonda padomes (turpmāk – Padome) priekšsēdētāja, Finanšu ministrijas Pašvaldību finansiālās darbības uzraudzības un finansēšanas departamenta direktore |
| A. Grīnberga | **-** | Labklājības ministrijas valsts sekretāra vietniece |
| A. Lungevičs | **-** | Madonas novada pašvaldības domes priekšsēdētājs |
| E. Mekšs | **-** | Ludzas novada pašvaldības domes priekšsēdētājs |
| I. Oša | **-** | Vides aizsardzības un reģionālās attīstības ministrijas valsts sekretāra vietniece reģionālās attīstības jautājumos |
| D. Pelēkā | **-** | Valsts ieņēmumu dienesta ģenerāldirektora vietniece nodokļu jomā, Nodokļu pārvaldes direktore |
| M. Staķis | **-** | Rīgas valstspilsētas pašvaldības domes priekšsēdētājs |
| A. Vīksna | **-** | Valsts kases Norēķinu departamenta direktore |

Sēdē nepiedalās:

|  |  |  |
| --- | --- | --- |
| J. Baiks | **-** | Valmieras novada pašvaldības domes priekšsēdētājs |
| V. Paulāne | **-** | Ropažu novada pašvaldības domes priekšsēdētāja |
| A. Rāviņš | **-** | Jelgavas valstspilsētas pašvaldības domes priekšsēdētājs |

Sēdi vada:

|  |  |  |
| --- | --- | --- |
| I. Komisare | **-** | Padomes priekšsēdētāja |

Sēdi protokolē:

|  |  |  |
| --- | --- | --- |
| L. Locāne | **-** | Padomes atbildīgā sekretāre |

Darba kārtībā izskatāmie jautājumi:

1. Pašvaldību finanšu izlīdzināšanas fonda izpilde uz 2023.gada 1.aprīli.
2. Informācija par Konsultatīvās padomes izveidošanu.
3. Nākamās sēdes sasaukšanas laiks.
4. **Pašvaldību finanšu izlīdzināšanas fonda izpilde uz 2023.gada 1.aprīli**

Periodā 2023.gada janvāris – marts pašvaldību finanšu izlīdzināšanas fonda (turpmāk – fonds) ieņēmumi ir 57 285 160,81 *euro*, t.sk. dotācija no valsts budžeta 20 272 017,00 *euro* un pašvaldību iemaksas 37 013 143,81 *euro*. Dotācijas pašvaldībām no fonda ir pārskaitītas 57 285 160,81 *euro* apmērā.

IIN ieņēmumu pašvaldības daļa periodā 2023.gada janvāris – marts ir 397 681 460,55 *euro*, kas ir 93,7% no 2023.gadā I ceturksnī prognozētiem IIN ieņēmumiem pašvaldību budžetos.

Šī gada I ceturksnī konstatēta iedzīvotāju ienākuma nodokļa neizpilde. Saskaņā ar likuma “Par valsts budžetu 2023. gadam un budžeta ietvaru 2023., 2024. un 2025. gadam” 37.panta trešajā daļā noteikto, lai pašvaldībām kompensētu prognozēto iedzīvotāju ienākuma nodokļa ieņēmumu neizpildi par periodu no 2023.gada 1.janvāra līdz 2023.gada 31.martam, ir izdots finanšu ministra rīkojums par IIN neizpildes kompensāciju 26 721 791 *euro* apmērā no valsts pamatbudžetā ieskaitāmās iedzīvotāju ienākuma nodokļa daļas uz pašvaldību budžeta ieņēmumu sadales kontu.

IIN atmaksas martā ir veiktas 174,1 milj. *euro* apmērā.

Padome nolemj: Pieņemt zināšanai informāciju par fonda izpildi par periodu 2023.gada janvāris – marts, informāciju par martā IIN atmaksām, kā arī informāciju par pašvaldībām kompensēto prognozēto IIN ieņēmumu neizpildi par periodu 2023.gada janvāris – marts.

1. **Informācija par Konsultatīvās padomes izveidošanu**

Ar Finanšu ministrijas 2023. gada 4. aprīļa rīkojumu Nr.89 “Par Konsultatīvās padomes izveidošanu” ir izveidota Konsultatīvā padome, lai apspriestu un izdiskutētu ar pašvaldību finansiālo darbību saistītus jautājumus. Konsultatīvās padomes sastāvā citu starpā iekļauti arī Pašvaldību finanšu izlīdzināšanas fonda padomes sastāvā ietilpstošie pašvaldību priekšsēdētāji.

Padome nolemj: Pieņemt zināšanai informāciju par Konsultatīvās padomes izveidošanu.

1. Nākamās sēdes sasaukšanas laiks.

Padome nolemj: Sasaukt nākamo Padomes sēdi 2023. gada 12. jūlijā.

|  |  |
| --- | --- |
| Padomes priekšsēdētāja | I. Komisare |

Locāne 27854334

Lasma.Locane@fm.gov.lv

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.